Ida Hellesen

Ida Hellesen (født Selmer 23. desember 1858, død 18. juli 1945) var en norsk pioner innenfor veving.

Hun var yngste datter av Christian Selmer, og gift med advokat Thorvald Hellesen. Etter ektemannens tidlige død i 1894 satt hun med forsørgerbyrde for tre barn, og begynte med veving for å tjene til livets opphold. Veveskolen hennes ble snart populær, og med elever fra syv forskjellige nasjoner måtte undervisningen foregå på engelsk. Hun fikk stipend til Bergensutstillingen i 1898 og til Paris i 1900. Hun stod for konstruksjonen av den moderne oppstadveven, utgav vevebøker, og tok seks ulike patenter.

Hun var mor til motstandskvinnen Sylvia Salvesen, kunstmaleren Thorvald Hellesen og piloten Christian Preuthun.

Referanser 

Norske kunsthåndverkere
Vevere
Norske sakprosaforfattere
Personer fra Drammen kommune
Norske tekstilkunstnere